En ung nordmand blev mandag morgen omkring klokken 08 fundet død på Fjord Lines færge mellem Hirtshals og Bergen. Skibet MS Bergensfjord var på vej ind til Bergen, da manden blev fundet død. Manden var aftenen før blevet sat i arresten på skibet, og det var der, han blev fundet død. Ifølge TV2/Nords oplysninger er der tale om en mand på 20 år. Han skulle ifølge TV2/Nords oplysninger have chikaneret andre passagerer om bord på færgen, og derfor blev han sendt i arresten. Ifølge den norske netavis bt.no efterforsker politiet i øjeblikket sagen.

Opsummering:
En norsk mand er fundet død på en dansk færge på vej fra Hirtshals til Bergen.